b'\n_START_ARTICLE_\nTirpumas\n_START_SECTION_\nTemperat\xc5\xabra\n_START_PARAGRAPH_\nDaugelis kiet\xc5\xb3 tirpini\xc5\xb3 vandenyje tirpsta geriau, kai temperat\xc5\xabra auk\xc5\xa1tesn\xc4\x97. Jonini\xc5\xb3 tirpini\xc5\xb3 tirpumas labai kar\xc5\xa1tame vandenyje gali suma\xc5\xbe\xc4\x97ti, kadangi suma\xc5\xbe\xc4\x97ja vandens poli\xc5\xa1kumas._NEWLINE_Dujiniai tirpiniai kylant temperat\xc5\xabrai pras\xc4\x8diau tirpsta vandenyje, bet geriau - organiniuose tirpikliuose._NEWLINE_Organiniai junginiai beveik visada geriau tirpsta auk\xc5\xa1tesn\xc4\x97je temperat\xc5\xabroje.\n_START_SECTION_\nPoli\xc5\xa1kumas\n_START_PARAGRAPH_\nPoliniai junginiai geriau tirpsta poliniuose tirpikliuose (pvz., vandenyje), tuo tarpu nepoliniai - nepoliniuose. Pavyzd\xc5\xbeiui, labai polinis (hidrofilinis) junginys \xc5\xa1lapalas puikiai tirpsta labai poliniame vandenyje, sunkiau - ma\xc5\xbeiau poli\xc5\xa1kame metanolyje, ir prakti\xc5\xa1kai netirpsta nepoliniame benzene. Tuo tarpu nepolinis (hidrofobinis) junginys naftalenas netirpsta vandenyje, blogai tirpsta metanolyje, bet puikiai tirpsta benzene.'